pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือเด็กหญิงวัย 14 ปี ป่วยเป็นโรคประหลาด เหงื่อออกเป็นเลือด ครอบครัวฐานะยากจนที่ จ.หนองคาย
วันพฤหัสบดีที่ 30 มีนาคม 2560
รมว.พม. กําชับ จนท. เร่งช่วยเหลือเด็กหญิงวัย 14 ปี ป่วยเป็นโรคประหลาด เหงื่อออกเป็นเลือด ครอบครัวฐานะยากจนที่ จ.หนองคาย
รมว.พม. กําชับ จนท. เร่งช่วยเหลือเด็กหญิงวัย 14 ปี ป่วยเป็นโรคประหลาด เหงื่อออกเป็นเลือด ครอบครัวฐานะยากจนที่ จ.หนองคาย
วันนี้ (30 มี.ค. 60) เวลา 07.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 603/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์ กล่าวว่า จากกรณีเด็กหญิงวัย 14 ปี ป่วยเป็นโรคประหลาด เหงื่อออกเป็นเลือด ไหลออกตามหู ตา จมูก และซอกเล็บ ทุกวัน ช่วงเวลาเลือดไหลออก จะมีอาการปวด อีกทั้งยังเป็นโรคลมชัก ส่งผลให้ไม่มีเพื่อน เนื่องจากหวาดกลัว คิดว่าเป็นบุคคลประหลาด และถูกล้อเลียน อีกทั้งยังมีปัญหาด้านการเรียนไม่ทัน เนื่องจากต้องหยุดเรียนบ่อย เนื่องจากอาการป่วย ครอบครัวมีฐานะยากจน ไม่มีเงินเพียงพอค่ารักษาพยาบาล ที่อําเภอเมือง จังหวัดหนองคาย นั้น ตนได้กําชับให้พัฒนาสังคมและความมั่นคงของมนุษย์จังหวัดหนองคาย (พมจ.หนองคาย) พร้อมหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ ลงพื้นที่เยี่ยมบ้าน พร้อมตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้น ตามภารกิจด้านเด็กของกระทรวงการพัฒนาสังคมฯ อีกทั้งมอบสิ่งของเครื่องใช้ที่จําเป็น และอุปกรณ์การศึกษา นอกจากนี้ ประสานความร่วมมือกับหน่วยงานที่เกี่ยวข้องในพื้นที่ให้การช่วยเหลือดูแลในเรื่องการรักษาพยาบาลอย่างต่อเนื่อง และดูแลเรื่องการศึกษาของเด็กในระยะยาว รวมทั้ง เรื่องการแนะนําให้คําปรึกษาในเรื่องการส่งเสริมอาชีพ เพื่อสร้างรายได้ที่เพียงพอ และมั่นคง ในระยะยาวต่อไป
พลตํารวจเอก อดุลย์ กล่าวเพิ่มเติมว่า สําหรับกรณีเด็กหญิงวัย 6 ขวบ ประสบอุบัติเหตุถูกน้ํามันเดือดในกระทะ ทอดลูกชิ้น ราดศีรษะและลําตัว ได้รับบาดเจ็บสาหัส ผิวหนังพุพองเป็นแผลฉกรรจ์ทั้งลําตัว นอนรักษาตัวที่ รพ. นานนับเดือน มีผู้เป็นแม่ดูแลอย่างใกล้ชิด ส่วนผู้เป็นพ่อต้องทํางานหาเลี้ยงครอบครัวเพียงคนเดียว เลี้ยงดูถึง 5 ชีวิต ซึ่งทั้ง 5 ชีวิต อาศัยในห้องเช่าสภาพเก่าทรุดโทรม ครอบครัวมีฐานะยากจน ที่อําเภอหาดใหญ่ จังหวัดสงขลา ตนได้กําชับให้พัฒนาสังคมและความมั่นคงของมนุษย์จังหวัดสงขลา (พมจ.สงขลา) ลงพื้นที่เยี่ยมบ้าน พร้อมตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคม อีกทั้ง มอบสิ่งของเครื่องใช้ที่จําเป็น นอกจากนี้ ประสานความร่วมมือกับหน่วยงานที่เกี่ยวข้องในพื้นที่ให้การช่วยเหลือดูแลในเรื่องการรักษาพยาบาลอย่างต่อเนื่อง รวมทั้ง เรื่องการแนะนําให้คําปรึกษาในเรื่องการส่งเสริมอาชีพ เพื่อสร้างรายได้ที่เพียงพอ และมั่นคงในระยะยาวต่อไป” พลตํารวจเอก อดุลย์ กล่าว ในตอนท้าย
รัฐบาลไทย-ข่าวทำเนียบรัฐบาล-กองทุนเอสเอ็มอีตามแนวประชารัฐฯ เร่งเติมทุนเสริมสภาพคล่องลูกหนี้ คิดดอกเบี้ย 1 % กระตุ้นการจ้างงาน สร้างความพร้อมปรับตัวรับสถานการณ์โควิด-19 [กระทรวงอุตสาหกรรม]
วันพุธที่ 27 พฤษภาคม 2563
กองทุนเอสเอ็มอีตามแนวประชารัฐฯ เร่งเติมทุนเสริมสภาพคล่องลูกหนี้ คิดดอกเบี้ย 1 % กระตุ้นการจ้างงาน สร้างความพร้อมปรับตัวรับสถานการณ์โควิด-19 [กระทรวงอุตสาหกรรม]
กองทุนเอสเอ็มอีตามแนวประชารัฐฯ เร่งเติมทุนเสริมสภาพคล่องลูกหนี้ คิดดอกเบี้ย 1 % กระตุ้นการจ้างงาน สร้างความพร้อมปรับตัวรับสถานการณ์โควิด-19
(26 พฤษภาคม 2563) กองทุนพัฒนาเอสเอ็มอีตามแนวประชารัฐ เร่งเดินหน้าจัดมาตรการเยียวยาผู้ประกอบการเอสเอ็มอี ที่ได้รับผลกระทบจากสถานการณ์การแพร่ระบาดของโรคโควิด 19 และสถานการณ์ภัยแล้ง ชูนโยบายพักชําระหนี้ ชะลอหนี้เสีย พร้อมเตรียมเติมสินเชื่อ วงเงินรวม 1,700 ล้านบาท แก่ลูกหนี้กองทุนฯ กว่า 10,000 ราย เพื่อใช้เป็นเงินทุนหมุนเวียน หวังกระตุ้นการจ้างงาน และเพิ่มศักยภาพผู้ประกอบการพร้อมขับเคลื่อนเศรษฐกิจของประเทศในยุค NEW NORMAL
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานคณะกรรมการบริหารกองทุนพัฒนาเอสเอ็มอีตามแนวประชารัฐ (กอป.) กล่าวว่า ตามที่กระทรวงอุตสาหกรรมได้ทําการสํารวจ ความเดือดร้อนและความต้องการของเอสเอ็มอี ที่ได้รับผลกระทบจากสถานการณ์ระบาดของไวรัสโคโรน่า 2019 (โควิด 19) และสถานการณ์ภัยแล้งนั้น พบว่า เอสเอ็มอีส่วนใหญ่ต้องการให้ช่วยเหลือเยียวยาด้านการเงินโดยเฉพาะการพักชําระหนี้ และการเสริมสภาพคล่องในการดําเนินธุรกิจ กองทุนฯ จึงได้ได้ประกาศพักชําระหนี้แก่ลูกหนี้กองทุนสูงสุด 12 เดือน ตามความสมัครใจ ตั้งแต่เดือนเมษายน 2563 ที่ผ่านมา ถือเป็นการชะลอหรือ ลดโอกาสในการเกิดหนี้เสีย ขณะนี้มีลูกหนี้ได้รับอนุมัติแล้วจํานวน 2,834 ราย คิดเป็นวงเงิน 5,300 ล้านบาท
อย่างไรก็ดี ยังมีกลุ่มลูกหนี้กองทุนอีกจํานวนมากที่ยังได้รับความเดือดร้อนจากโรคระบาด และภัยแล้ง ประสงค์จะขอสินเชื่อเพื่อการเสริมสภาพคล่อง และคงการจ้างงานต่อเนื่อง ที่ประชุมคณะกรรมการบริหารกองทุนฯ จึงได้มีมติเมื่อวันที่ 8 พฤษภาคม 2563 เห็นชอบให้กองทุนปล่อยสินเชื่อในลักษณะที่เป็นเงินทุนหมุนเวียน (Working Capital) วงเงินรวม 1,700 ล้านบาท แก่ลูกหนี้กองทุนจํานวนกว่า 10,000 ราย ที่ต้องการใช้เงินหมุนเวียนในการดําเนินกิจการ รวมถึงการจ้างงานบุคลากรของสถานประกอบการ โดยวงเงินสินเชื่อสูงสุดต่อรายจะอยู่ที่ 1,000,000 บาท ดอกเบี้ยร้อยละ 1 ระยะเวลา 5 ปี โดยคุณสมบัติเบื้องต้นของลูกหนี้ที่เข้าร่วมโครงการต้องมีสถานะไม่เป็น NPL และมีประวัติการผ่อนชําระหนี้ปกติในช่วง 12 เดือนที่ผ่านมา นอกจากนี้ ลูกหนี้ที่ได้รับอนุมัติสินเชื่อทุนหมุนเวียนดังกล่าว ต้องเข้าร่วมกิจกรรมพัฒนาหรือเสริมศักยภาพในด้านต่าง ๆ ตามที่กองทุนฯ กําหนด อาทิ ด้านแผนบริหารความต่อเนื่องของธุรกิจ ด้านการตลาด และบริหารการเงิน การบัญชี อย่างใดอย่างหนึ่ง ทั้งนี้ เพื่อเป็นการประกันว่า กิจการจะสามารถฟื้นตัวและดําเนินธุรกิจได้อย่างเข้มแข็งต่อไป
ปลัดกระทรวงอุตสาหกรรม กล่าวทิ้งท้ายว่า สินเชื่อเงินทุนหมุนเวียนแบบใหม่นี้ จะเริ่มเปิดให้บริการตั้งแต่วันที่ 25 พฤษภาคม จนถึง 31 กรกฎาคม 2563 สามารถยื่นขอสินเชื่อได้ที่ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) ในทุกสาขาของประเทศ หรือติดต่อสายด่วนที่ 1357 หรือโทร 0 2265 3000 ภายในวันที่ 30 มิถุนายน 2563 และสําหรับลูกหนี้กองทุนฯ ที่ต้องการพักชําระหนี้เงินต้นแต่ยังไม่ได้แจ้งความประสงค์ขอพักชําระหนี้ ขอให้รีบติดต่อ SME D Bank ภายในวันที่ 30 มิถุนายน 2563 ก่อนที่จะปิดรับคําขอ
รัฐบาลไทย-ข่าวทำเนียบรัฐบาล-กรมการจัดหางาน  ขอแรงงานไทย สมัครเป็นสมาชิกกองทุนฯ ก่อนไปทำงานตปท. เพื่อสิทธิประโยชน์
วันศุกร์ที่ 7 สิงหาคม 2563
กรมการจัดหางาน  ขอแรงงานไทย สมัครเป็นสมาชิกกองทุนฯ ก่อนไปทํางานตปท. เพื่อสิทธิประโยชน์
นายสุชาติ พรชัยวิเศษกุล อธิบดีกรมการจัดหางาน เปิดเผยถึงกรณี เหตุระเบิด ในกรุงเบรุต ประเทศเลบานอน ที่พบว่ามีแรงงานไทยได้รับบาดเจ็บจากเหตุการณ์ดังกล่าวและขณะนี้ได้เข้ารับการรักษาพยาบาลแล้ว
เกี่ยวกับเรื่องนี้ กรมการจัดหางาน ซึ่งมีภารกิจในการจัดส่งแรงงานไทยไปทํางานต่างประเทศ อย่างมีเกียรติ มีศักดิ์ศรี มีคุณภาพชีวิตที่ดี และได้รับการคุ้มครองเมื่อไปทํางานอยู่ในต่างประเทศ ได้เร่งตรวจสอบข้อมูลของแรงงานไทยที่ได้รับบาดเจ็บ หากเป็นสมาชิกกองทุนเพื่อช่วยเหลือคนหางานไปทํางานในต่างประเทศ จะได้รับการสงเคราะห์และช่วยเหลือเมื่อประสบปัญหาในต่างประเทศ ตามอัตราที่กองทุนฯกําหนด
นายสุชาติฯ กล่าวต่อว่า กรมการจัดหางานมีกองทุนเพื่อช่วยเหลือคนหางานไปทํางานในต่างประเทศ เพื่อช่วยเหลือ และให้การคุ้มครองแรงงานไทยที่เดินทางไปทํางานต่างประเทศแล้วประสบปัญหาต่างๆโดยให้การสงเคราะห์แก่แรงงานไทยที่ไปหรือจะไปทํางานในต่างประเทศ หรือทายาทโดยธรรมของสมาชิกกองทุนฯ และจะมีสิทธิ์ได้รับเงินสงเคราะห์ตามสาเหตุของปัญหา
“หากเป็นสมาชิกกองทุนฯ กรณีประสบอันตรายในต่างประเทศ ให้การสงเคราะห์ค่ารักษาพยาบาลเท่าที่จ่ายจริงไม่เกิน 30,000 บาท และได้รับการสงเคราะห์ตามกรณีอื่นๆ เพิ่มอีก เช่น กรณีพิการ 15,000 บาท กรณีทุพพลภาพ 30,000 กรณีประสบปัญหาจากภัยสงคราม ภัยธรรมชาติ หรือโรคระบาด ซึ่งทางการของประเทศนั้น ๆ ประกาศกําหนดแล้ว 15,000 บาท หรือถูกเลิกจ้างจากสาเหตุประสบอันตราย ก็ได้รับ 15,000 บาท
ผู้ที่จะสมัครสมาชิกกองทุนฯต้องเป็นคนหางานที่จะเดินทางไปทํางานต่างประเทศ โดยบริษัทจัดหางานเป็นผู้จัดส่ง และกรมการจัดหางานเป็นผู้จัดส่ง ส่วนคนหางานที่แจ้งการเดินทางไปทํางานด้วยตนเองสามารถสมัครเป็นสมาชิกกองทุนฯ ได้ตามความสมัครใจ ซึ่งมีอัตราค่าสมัครสมาชิก 300-500 บาท แตกต่างกันตามประเทศที่เดินทางไป เมื่อจ่ายเงินเข้ากองทุนฯ จะคุ้มครองตามระยะเวลาที่กําหนดในสัญญาจ้าง และเมื่อทํางานครบกําหนดตามสัญญาจ้าง หรือสัญญาจ้างสิ้นสุด หากคนหางานยังอยู่หรือยังทํางานอยู่ในต่างประเทศ จะได้รับการคุ้มครองจากกองทุนฯ ต่อไปอีก 5 ปีโดยต้องยื่นคําร้องขอรับเงินสงเคราะห์จากกองทุนฯ ภายในระยะเวลา 2 ปี นับตั้งแต่วันเกิดสิทธิ กรมการจัดหางานอยากให้คนหางานเห็นความสําคัญของการเป็นสมาชิกกองทุนฯโดยเฉพาะการเดินทางไปทํางานด้วยวิธีแจ้งการเดินทางด้วยตนเอง เพราะหากประสบเหตุไม่คาดคิดในต่างประเทศ เงินสงเคราะห์ในส่วนนี้จะเป็นประโยชน์มาก” นายสุชาติฯ กล่าว
ทั้งนี้ สามารถสอบถามข้อมูลเพิ่มเติมได้ที่ สํานักงานจัดหางานจังหวัดทุกจังหวัดสํานักงานจัดหางานกรุงเทพมหานครพื้นที่ 1-10กองบริหารแรงงานไทยไปทํางานต่างประเทศ หรือสายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-รองโฆษกรัฐบาลย้ำ ไทยยังไม่เข้าสู่การระบาดของไวรัสโควิด-19 ระยะที่ 3 ยืนยันไม่มีปกปิดตัวเลขผู้ติดเชื้อ วอนประชาชนที่เดินทางกลับจากประเทศเสี่ยง มีอาการผิดปกติ รีบพบแพทย์
วันพุธที่ 26 กุมภาพันธ์ 2563
รองโฆษกรัฐบาลย้ํา ไทยยังไม่เข้าสู่การระบาดของไวรัสโควิด-19 ระยะที่ 3 ยืนยันไม่มีปกปิดตัวเลขผู้ติดเชื้อ วอนประชาชนที่เดินทางกลับจากประเทศเสี่ยง มีอาการผิดปกติ รีบพบแพทย์
นางสาวไตรศุลี ไตรสรณกุล รองโฆษกประจําสํานักนายกรัฐมนตรี ย้ําไทยยังไม่เข้าสู่การระบาดของไวรัสโควิด-19 ระยะที่ 3 ยืนยันไม่มีปกปิดตัวเลขผู้ติดเชื้อ วอนประชาชนที่เดินทางกลับจากประเทศเสี่ยง มีอาการผิดปกติ รีบพบแพทย์พร้อมเปิดเผยข้อเท็จจริง
นางสาวไตรศุลี ไตรสรณกุล รองโฆษกประจําสํานักนายกรัฐมนตรี ยืนยันว่า สถานการณ์การระบาดของโรคติดเชื้อไวรัสโคโรนา 2019 ในไทยยังอยู่ระยะที่ 2 ไม่มีผู้ป่วยรายใดเป็น Super Spreader รัฐบาลและเจ้าหน้าที่ด้านสาธารณสุขยังเฝ้าระวังและยกระดับการคัดกรอง พร้อมเร่งทํางานเชิงรุก โดยคณะกรรมการโรคติดต่อแห่งชาติได้ประกาศกําหนดให้โรคติดเชื้อไวรัสโคโรนา 2019 (COVID-19) เป็นโรคติดต่ออันตราย อันดับที่ 14 ตามพระราชบัญญัติโรคติดต่อ พ.ศ. 2558 เพื่อให้อํานาจตามกฎหมายกับเจ้าหน้าที่ในการตรวจและสอบสวนโรค ยกระดับการคัดกรอง ขยายประเทศเสี่ยง พื้นที่เสี่ยง และกลุ่มเป้าหมาย เพื่อให้การตรวจพบทําได้เร็วยิ่งขึ้น สําหรับข้อสงสัยเกี่ยวกับยอดตัวเลขผู้ติดเชื้อในไทยนั้น ขอยืนยันว่า รัฐบาลและกระทรวงสาธารณสุข ได้รายงานตัวเลขเปิดเผย ตรงไปตรงมาตามข้อเท็จจริงทางการแพทย์ นับตั้งแต่มีการพบผู้ป่วยติดเชื้อไวรัสโคโรนาในไทยรายแรกนอกประเทศจีน และมีมาตรการคัดกรองตั้งแต่วันที่ 3 มกราคม เป็นต้นมา ซึ่งมาตรการการป้องกันของไทยยังได้รับการชื่นชมจากนานาประเทศ
รองโฆษกประจําสํานักนายกรัฐมนตรี ยังได้วอนขอความร่วมมือจากพี่น้องประชาชน ช่วยพิจารณาอย่างรอบด้าน อย่าเห็นประโยชน์จากโปรโมชั่นท่องเที่ยวราคาถูกในขณะนี้ ขอให้เลื่อนหรืองดเดินทางไปยังพื้นที่เสี่ยงที่มีการระบาดของโรคในช่วงนี้ หากจําเป็นต้องเดินทางไปก็ให้ปฏิบัติตนด้วยความระมัดระวัง สวมหน้ากากอนามัย หมั่นล้างมือ เมื่อกลับมาให้เฝ้าระวังสังเกตอาการตัวเอง 14 วัน หากมีไข้ ไอผิดปกติ ให้รีบไปพบแพทย์พร้อมเปิดเผยประวัติการเดินทาง สําหรับประชาชนในประเทศก็ต้องไม่ลืม “กินร้อน ช้อนกลาง ล้างมือ” หมั่นล้างมือให้สะอาดอยู่เสมอด้วยน้ําและสบู่อยู่เสมอ พร้อมให้ความมั่นใจว่า “ไทยยังอยู่ในสถานการณ์ที่ควบคุมโรคได้ตามมาตรฐานองค์การอนามัยโลก แต่เราจะต้องไม่ประมาท และจะต้องได้รับความร่วมมือจากประชาชนทุกคน”
นางสาวไตรศุลี กล่าวต่อว่า นอกจากนี้ยังมีวิธีป้องกันเชื้อไวรัสจากการอยู่ร่วมกันของคนหมู่มาก ประกอบด้วย 1. งดเข้าร่วมกิจกรรมหากมีอาการป่วยของโรคระบบทางเดินหายใจ 2. จัดเตรียมหน้ากากอนามัย แอลกอฮอล์ เจลล้างมือสําหรับใช้เองให้เพียงพอ 3. หากสังเกตเห็นผู้ร่วมกิจกรรมมีอาการไอ ไข้ จาม มีน้ํามูก ควรแนะนําให้ติดต่อเจ้าหน้าที่ ณ จุดพยาบาลแต่ละแห่ง และ 4. หลีกเลี่ยงการอยู่ใกล้ชิดกับผู้มีอาการป่วย โดยเฉพาะผู้ป่วยที่มีอาการโรคระบบทางเดินหายใจที่ไม่ป้องกันตัวเอง
รัฐบาลไทย-ข่าวทำเนียบรัฐบาล-เว้นอากรแสตมป์-ลดเงินประกัน อีกหนึ่งโอกาสสำหรับคนอยากมีบ้าน
วันจันทร์ที่ 15 ตุลาคม 2561
เว้นอากรแสตมป์-ลดเงินประกัน อีกหนึ่งโอกาสสําหรับคนอยากมีบ้าน
- -
“ที่อยู่อาศัย” เป็นปัจจัยสําคัญในการดํารงชีวิต รัฐบาลจึงเดินหน้าผลักดันให้คนไทยมีที่อยู่อาศัยเป็นของตนเอง โดยเฉพาะผู้มีรายได้น้อย เพื่อส่งเสริมคุณภาพชีวิตที่ดี มีความมั่นคงปลอดภัย ครอบครัวมีความสุขในบ้านหลังเดียวกัน
หนึ่งในหลายโครงการของรัฐบาล คือ โครงการขายทอดตลาดที่ดินพร้อมสิ่งปลูกสร้างและห้องชุดเพื่อใช้อยู่อาศัย ซึ่งเป็นโครงการประชารัฐสวัสดิการของกรมบังคับคดี เริ่มมาตั้งแต่ 1 ตุลาคม 2560
โครงการนี้พุ่งเป้าไปที่ผู้มีรายได้น้อยที่ถือบัตรสวัสดิการแห่งรัฐ โดยกรมบังคับคดีคัดเลือกบ้านพร้อมที่ดินและคอนโดที่อยู่ในความดูแลมาขายทอดตลาดให้กับคนกลุ่มนี้โดยเฉพาะ
ดังนั้น เงื่อนไขข้อแรก คือ ผู้ที่จะซื้อบ้านจากโครงการนี้จะต้องเป็นผู้มีรายได้น้อยที่ถือบัตรสวัสดิการแห่งรัฐ
ข้อที่สอง ผู้ถือบัตรสวัสดิการแห่งรัฐมีสิทธิซื้อบ้านจากโครงการได้เพียงคนละ 1 รายการเท่านั้น
ข้อที่สาม ผู้ถือบัตรสวัสดิการแห่งรัฐที่มีรายได้น้อยกว่า 30,000 บาท/ปี จะซื้อบ้านที่มีราคาไม่เกิน 300,000 บาท ส่วนผู้ที่มีรายได้มากกว่า 30,000 แต่ไม่เกิน 100,000 บาท/ปี จะซื้อบ้านที่มีราคาไม่เกิน 500,000 บาท
ล่าสุด...รัฐบาลได้อนุมัติสิทธิพิเศษ 2 อย่าง ให้กับผู้มีรายได้น้อยที่ถือบัตรสวัสดิการแห่งรัฐที่ต้องการซื้อบ้านจากโครงการดังกล่าวของกรมบังคับคดี คือ
หนึ่ง ผู้ถือบัตรสวัสดิการแห่งรัฐจะได้รับการยกเว้นอากรแสตมป์ ซึ่งเป็นภาษีประเภทหนึ่งที่จะต้องเสียเมื่อได้รับโอนกรรมสิทธิในที่อยู่อาศัย ในอัตรา 1 บาท ต่อราคาที่อยู่อาศัย 200 บาท
นั่นหมายความว่า ปกติแล้วถ้าซื้อที่อยู่อาศัยราคา 300,000 บาท ผู้ซื้อก็จะมีภาระอากรแสตมป์ 1,500 บาท
แต่... การซื้อจากโครงการนี้ ไม่ต้องเสีย
สอง ตามปกติการซื้อบ้านหรือคอนโดที่กรมบังคับคดีขายทอดตลาดนั้น จะต้องวางเงินประกัน จํานวน 50,000 บาท แต่สําหรับโครงการนี้ให้วางเงินประกันเพียงแค่ 3,000 บาท
โดยสิทธิพิเศษนี้ให้ย้อนหลังไป ตั้งแต่ 1 ตุลาคม 2560 ดังนั้น ใครที่ซื้อบ้านและโอนกรรมสิทธิ์ในช่วงเวลาที่กําหนดก็จะได้รับสิทธิ
หลายคนอาจสงสัยว่า ทําไมต้องเฉพาะผู้ถือบัตรสวัสดิการแห่งรัฐ?
คําตอบคือ ผู้ถือบัตรสวัสดิการแห่งรัฐนั้นเป็นผู้มีรายได้น้อย ดํารงชีวิตด้วยความยากลําบาก และผ่านการคัดกรองจากหน่วยงานภาครัฐมาแล้ว ทั้งองค์กรปกครองส่วนท้องถิ่น กรมสรรพากร กรมบัญชีกลาง จึงรับประกันได้ว่ากลุ่มคนเหล่านี้ เป็นผู้มีรายได้น้อยจริง และต้องการความช่วยเหลือ
ทั้งหมดนี้ เป็นเพียงส่วนหนึ่งของมาตรการช่วยเหลือผู้มีรายได้น้อยด้านที่อยู่อาศัย เพื่อให้พวกเขาเหล่านี้มีโอกาสขั้นพื้นฐานทัดเทียมกับคนอื่น ๆ ในสังคม และดํารงชีวิตอยู่ได้อย่างเหมาะสม
รัฐบาลไทย-ข่าวทำเนียบรัฐบาล-นรม. เน้นแผนงานบูรณาการเสริมสร้างความเข้มแข็งและยั่งยืนให้กับเศรษฐกิจภายในประเทศ ต้องสอดคล้องกับแผนพัฒนาการเศรษฐกิจและสังคมแห่งชาติฉบับที่  12
วันอังคารที่ 9 พฤษภาคม 2560
นรม. เน้นแผนงานบูรณาการเสริมสร้างความเข้มแข็งและยั่งยืนให้กับเศรษฐกิจภายในประเทศ ต้องสอดคล้องกับแผนพัฒนาการเศรษฐกิจและสังคมแห่งชาติฉบับที่ 12
นายกรัฐมนตรี ให้สัมภาษณ์สื่อมวลชนภายหลังประชุม คณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์  แผนงานบูรณาการเสริมสร้างความเข้มแข็งและยั่งยืนให้กับเศรษฐกิจภายในประเทศ ประจําปีงบประมาณ  พ.ศ.2561  ครั้งที่  1/2560
วันนี้ (08 พฤษภาคม 2560) เวลา 15.00 น. ณ บริเวณโถงกลาง ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้สัมภาษณ์ภายหลังการประชุม คณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ แผนงานบูรณาการเสริมสร้างความเข้มแข็งและยั่งยืนให้กับเศรษฐกิจภายในประเทศ ประจําปีงบประมาณ พ.ศ.2561 ครั้งที่ 1/2560 ว่ารัฐบาลได้มีความมุ่งมั่นในการพัฒนาให้โครงการต่าง ๆ ให้เป็นไปโดยรวดเร็ว และพยามยามจะจัดหาแนวทางนโยบายต่าง ๆ ที่มีอยู่และเพิ่มเติมอีกส่วนหนึ่ง เพื่อตอบสนองประเด็นต่าง ๆ ที่ประชาชนเสนอเข้ามาเป็นจํานวนมาก ซึ่งนํามาใช้เป็นแนวทางกําหนดงบประมาณเชิงบูรณาการขึ้นมา โดยในแต่ละจังหวัดมีอยู่เดิมแล้วนั้น ทั้งนี้ให้นํามาผสมผสานกัน โดยได้ให้แนวคิดไปว่าที่ทุกภาคส่วนเสนอขึ้นมานั้นจําเป็นจะต้องนํากลั่นกรองอีกครั้ง จากพื้นที่ผ่านคณะกรรมการภาค และผ่านกรมต่าง ๆ ที่เกี่ยวข้องก่อนเสนอคณะกรรมการขึ้นมาสู่การพิจารณาให้ความเห็นชอบ
ต่อจากนี้ไปคณะกรรมการพิจารณาการจัดทํางบประมาณในลักษณะบูรณาการเชิงยุทธศาสตร์ แผนงานบูรณาการเสริมสร้างความเข้มแข็งและยั่งยืนให้กับเศรษฐกิจภายในประเทศ จะพิจารณาดําเนินการต่อไปเพื่อให้สอดคล้องกับแผนพัฒนาการเศรษฐกิจและสังคมแห่งชาติฉบับที่ 12 โดยกําหนดกรอบความเร่งด่วน จัดลําดับในการดําเนินการออกเป็น 3 ระยะด้วยกันได้แก่ 1. ระยะสั้น คือภายใน 1 ปี 2. ระยะกลาง คือภายใน 2 ปี 3. ระยะยาว คือภายใน 3 ปีขึ้นไป ทั้งนี้ทั้งนั้นต้องจัดทําให้เร็วที่สุด ซึ่งขึ้นอยู่กับการบริหารจัดการของทุกส่วนราชการที่เกี่ยวข้องด้วย สิ่งสําคัญคือ งบประมาณค่อนข้างมากอาจมีความกังวลเรื่องมีการทุจริตเกิดขึ้น ซึ่งรัฐบาลมีแนวทางป้องกันโดยมีคณะกรรมการ เจ้าหน้าที่ที่เกี่ยวข้องคอยติดตามการทํางานในทุกภาคส่วนอย่างใกล้ชิด และสิ่งที่รัฐบาลใช้จ่ายไปแล้วนั้นต้องก่อให้เกิดผลประโยชน์สูงสุด จึงขอให้ทุกภาคส่วนได้ร่วมมือกันเพื่อให้เกิดผลสัมฤทธิ์ต่อประชาชน
ทั้งนี้แผนงานบูรณาการเสริมสร้างความเข้มแข็งและยั่งยืนให้กับเศรษฐกิจภายในประเทศ แบ่งเป็น 6 ภาคด้วยกัน ภาคกลาง ภาคเหนือ ภาคตะวันออกเฉียงเหนือ ภาคตะวันออก ภาคใต้ ภาคใต้ชายแดน โดยกระทรวงมหาดไทยเป็นผู้รับผิดชอบร่วมกับกระทรวงต่าง ๆ ที่เกี่ยวข้องในรูปแบบคณะทํางานครอบคลุมทั้ง 6 ภาค
นายกรัฐมนตรีได้กล่าวเพิ่มเติมถึงความห่วงใยของรัฐบาลที่มีต่อประชาชนทุกคนที่ช่วงฤดูฝนมาค่อนข้าง จะเร็วในปีนี้ อีกทั้งมีฝนตกชุกในช่วงหลายวันที่ผ่านมา ซึ่งรัฐบาลยังต้องมีอีกหลายส่วนในการแก้ปัญหาเพื่อให้การบริหารจัดการน้ําดีขึ้น จึงได้กําชับให้หน่วยงานที่เกี่ยวข้องเร่งดําเนินการดูแลเรื่องนี้ให้ดีที่สุดเพื่อช่วยเหลือประชาชนอย่างเต็มที่
ตอนท้ายของการให้สัมภาษณ์ นายกรัฐมนตรีขอให้คนไทยทุกคนให้กําลังใจซึ่งกันและกัน พร้อมช่วยกันทําให้ทุกอย่างสําเร็จ พร้อมสร้างพลังให้กันและกันเพื่อขับเคลื่อนประเทศให้ก้าวทันสถานการณ์ปัจจุบัน
***********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19)  ประจำวันที่ 1 มิถุนายน 2563
วันจันทร์ที่ 1 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)  ประจําวันที่ 1 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 1 มิถุนายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่1 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 2 ราย ทําให้ยอดผู้ป่วยกลับบ้านสะสม 2,965 ราย หรือคิดเป็นร้อยละ 96.2 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาลเพียง 60 ราย หรือร้อยละ 1.95 ของผู้ป่วยทั้งหมด มีผู้ติดเชื้อรายใหม่เพิ่ม 1 ราย เป็นคนไทยที่เดินทางกลับจากประเทศรัสเซียและได้เข้ารับการเฝ้าระวังกักตัวในสถานที่รัฐจัดให้ ไม่มีผู้เสียชีวิตเพิ่ม รวมผู้เสียชีวิตสะสม 57 ราย มีผู้ป่วยสะสมทั้งสิ้น 3,082 ราย
วันนี้ (1 มิถุนายน 2563) เป็นวันแรกที่รัฐบาล ได้ผ่อนคลายมาตรการในระยะที่ 3 อนุญาตให้ดําเนินกิจการ/กิจกรรมบางส่วนเพิ่มเติม เช่น ขยายเวลาการจํากัดเวลาเข้า-ออกเคหะสถาน เป็น 23.00 น. ถึง 03.00 น. ขยายเวลาการปิดห้างสรรพสินค้า ศูนย์ประชุมเป็น 21.00 น. ผ่อนปรนข้อกําหนดกิจการเสริมความงาม สนามกีฬา รวมถึงอนุญาตให้เปิดกิจการบางประเภท อาทิ สวนสัตว์ โรงภาพยนตร์ ฟิตเนส สปา นวดแผนไทย เป็นต้น ซึ่งการผ่อนปรนกิจการ/กิจกรรม จะทําให้มีผู้เข้าใช้บริการและเกิดการรวมตัวของคนมากขึ้น อาจเพิ่มความเสี่ยงในการแพร่และสัมผัสเชื้อได้ ขอให้สถานประกอบการเข้มงวดมาตรการป้องกันการแพร่กระจายเชื้อจากทั้งผู้รับบริการและผู้ให้บริการ อาทิ การวัดไข้คัดกรองทุกคนที่เข้าพื้นที่ และให้สวมหน้ากากอนามัย/หน้ากากผ้า จัดทางเข้าออกทางเดียว จัดตั้งจุดวางแอลกอฮอล์เจลล้างมือ จัดพื้นที่ให้บริการโดยเว้นระยะห่าง 1-2 เมตร จํากัดจํานวนคนและระยะเวลาการรับบริการแต่ละครั้ง มีการทําความสะอาดพื้นผิวที่มีการสัมผัสร่วมกัน เช่น ราวบันได ราวจับ ปุ่มกดลิฟต์ ห้องน้ํา ก๊อกน้ํา โต๊ะ ทุก 2 ชั่วโมง เป็นต้น เพื่อสร้างความมั่นใจให้ประชาชน สําหรับผู้เข้ารับบริการขอให้คิดถึงสุขภาพและความปลอดภัยของตนเองเป็นหลัก โดยปฏิบัติตามข้อกําหนดของสถานที่อย่างเคร่งครัด ที่สําคัญคือการสวมหน้ากากอนามัย/หน้ากากผ้า เว้นระยะระหว่างผู้อื่น และล้างมือบ่อยๆ
แม้ว่าสถานการณ์ของประเทศขณะนี้จะดีขึ้นแล้ว โดยผู้ติดเชื้อรายใหม่ส่วนใหญ่เป็นคนไทยที่เดินทางกลับจากต่างประเทศและอยู่ในสถานที่กักตัวที่รัฐจัดให้ ส่วนผู้ติดเชื้อภายในประเทศมีจํานวนลดลง และไม่มีรายงานต่อเนื่องเป็นเวลา 7 วัน อาจทําให้ประชาชนบางส่วนเกิดความชะล่าใจละเลยการสวมใส่หน้ากากอนามัย/หน้ากากผ้า ซึ่งเป็นการเพิ่มความเสี่ยงในการสัมผัสเชื้อได้ ดังนั้นขอให้ประชาชนช่วยกันสวมใส่หน้ากากอนามัย/หน้ากากผ้าต่อไปและทําให้เป็นนิสัย ร่วมกับการล้างมือบ่อยๆ เว้นระยะห่างระหว่างผู้อื่น จะเป็นการสร้างเกราะป้องกันตัวเอง ลดการแพร่และสัมผัสเชื้อโควิด 19 และ โรคติดต่อระบบทางเดินหายใจได้อย่างมีประสิทธิภาพ
ขอเชิญชวนประชาชนรวมตอบแบบสอบถามเรื่อง การจัดการกับข่าวสารและข้อมูลที่เกี่ยวข้องจากสื่อออนไลน์ช่วงสถานการณ์การแพร่ระบาดของโรคโควิด 19 (สัปดาห์ที่ 4) เพื่อประเมินความรู้เท่าทันสื่อออนไลน์ เนื่องจากกว่าร้อยละ 80 ของข้อความเท็จเกี่ยวกับโรคโควิด 19 มาจาก Facebook โดยสามารถเข้าไปตอบแบบสอบถามได้ที่https://bit.ly/TrueorFalseCOVID19หรือแสกนผ่าน QR Code ทุกการตอบแบบสอบถามจะเปลี่ยนเป็นเงินบริจาค 5 บาท ให้กับองค์กรการกุศล
****************************** 1 มิถุนายน 2563
รัฐบาลไทย-ข่าวทำเนียบรัฐบาล-นายกฯ ส่งความปรารถนาดีแก่พี่น้องไทยมุสลิมในโอกาสเข้าสู่เดือนรอมฎอน พร้อมเชื่อมั่นทุกศาสนามุ่งสร้างคนดี วอนประชาชนร่วมพัฒนาชาติ ลดความขัดแย้ง และปกป้องประเทศให้พ้นจากผู้ไม่หวังดี
วันเสาร์ที่ 27 พฤษภาคม 2560
นายกฯ ส่งความปรารถนาดีแก่พี่น้องไทยมุสลิมในโอกาสเข้าสู่เดือนรอมฎอน พร้อมเชื่อมั่นทุกศาสนามุ่งสร้างคนดี วอนประชาชนร่วมพัฒนาชาติ ลดความขัดแย้ง และปกป้องประเทศให้พ้นจากผู้ไม่หวังดี
พลเอก ประยุทธ์ จันทร์โอชา นายกรัฐมนตรี ส่งความปรารถนาดีแก่พี่น้องไทยมุสลิมในโอกาสเข้าสู่เดือนรอมฎอน พร้อมเชื่อมั่นทุกศาสนามุ่งสร้างคนดี วอนประชาชนร่วมพัฒนาชาติ ลดความขัดแย้ง และปกป้องประเทศให้พ้นจากผู้ไม่หวังดี
วันนี้ (27 พ.ค.60) พลเอก ประยุทธ์ จันทร์โอชา นายกรัฐมนตรี ฝากความระลึกถึงและปรารถนาดีไปยังพี่น้องชาวไทยมุสลิมทั่วประเทศ เนื่องในโอกาสเข้าสู่เดือนรอมฎอน ประจําปีฮิจเราะห์ศักราช 1438 โดยเดือนนี้มีความประเสริฐเหนือเดือนอื่น ๆ เพราะเป็นเดือนที่พระศาสดาได้ประทานอัลกุรอานเพื่อเป็นแนวทางในการดําเนินชีวิต และพี่น้องมุสลิมจะปฏิบัติศาสนกิจถือศีลอด เพื่อฝึกฝนตนเองให้อยู่ในศีล สงบจิตใจ รู้จักรักและให้อภัยผู้อื่น บริจาคช่วยเหลือ และเสียสละเพื่อส่วนรวม
“ท่านนายกฯ ขอให้พี่น้องชาวไทยมุสลิมบรรลุผลสําเร็จตามเจตนารมณ์ในการประกอบพิธีดังกล่าว และขอให้ผลของการบําเพ็ญตนนี้ ช่วยส่งเสริมให้ทุกคนประสบความสุขความเจริญ มีความเข้มแข็ง และปลอดภัย นอกจากนี้ ท่านนายกฯ ยังเชื่อมั่นว่าทุกศาสนาสอนให้คนเป็นคนดีและคํานึงถึงประโยชน์ของผู้อื่น โดยขอให้ทุกคนนําหลักคําสอนของศาสนาไปปรับใช้ในชีวิต และร่วมมือกันเดินหน้าพัฒนาประเทศ ลดความขัดแย้ง ตลอดจนปกป้องประเทศชาติให้พ้นจากการกระทําของผู้ไม่หวังดีที่พยายามยุยงปลุกปั่น หรือก่อเหตุสร้างความวุ่นวายในสังคม”
-----------------
สํานักโฆษก
รัฐบาลไทย-ข่าวทำเนียบรัฐบาล-สาธิต เยี่ยมโรงพยาบาลสนาม ม.ธรรมศาสตร์รังสิต เตรียมรับมือโรคโควิด-19
วันอังคารที่ 24 มีนาคม 2563
สาธิต เยี่ยมโรงพยาบาลสนาม ม.ธรรมศาสตร์รังสิต เตรียมรับมือโรคโควิด-19
รัฐมนตรีช่วยว่าการกระทรวงสาธารณสุข เยี่ยมโรงพยาบาลสนาม มหาวิทยาลัยธรรมศาสตร์รังสิต เตรียมรองรับผู้ป่วยโรคโควิด-19 ที่ได้รับการรักษาจนอาการดีแล้วและอยู่ระหว่างกักตัว ตามมาตรฐานสากล
วันนี้ (24 มีนาคม 2563) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ และผศ.ดร.ปริญญา เทวานฤมิตรกุล รองอธิการบดีฝ่ายความยั่งยืนและบริหารศูนย์รังสิต ตรวจเยี่ยมความพร้อมโรงพยาบาลสนาม รองรับผู้ป่วยโรคโควิด-19 ภายในมหาวิทยาลัยธรรมศาสตร์ ศูนย์รังสิต จ.ปทุมธานี
ดร.สาธิตกล่าวว่า กระทรวงสาธารณสุข ร่วมกับโรงเรียนแพทย์ 5 สถาบัน ได้แก่ คณะแพทยศาสตร์มหาวิทยาลัยธรรมศาสตร์ จุฬาลงกรณ์มหาวิทยาลัย คณะแพทยศาสตร์รามาธิบดี คณะแพทยศาสตร์ศิริราชพยาบาล และคณะแพทยศาสตร์วชิรพยาบาล จัดตั้งโรงพยาบาลสนามเพื่อรับมือกับการระบาดของโรคโควิด-19 โดยใช้อาคารดีลักซ์ ซึ่งเป็นหอพักบุคลากรและบุคคลภายนอกของมหาวิทยาลัยธรรมศาสตร์ ศูนย์รังสิต เป็นโรงพยาบาลสนาม จํานวน 308 เตียง รับเฉพาะผู้ป่วยที่ส่งต่อมาจากโรงพยาบาลที่ได้รับการรักษาจนอาการดีขึ้นแล้ว และอยู่ระหว่างการกักตัว มีการปิดกั้นให้เป็นสถานที่ปลอดเชื้อตามมาตรฐานสากล มีความปลอดภัยสูง ไม่แพร่เชื้อออกมาภายนอก 100% โดยใช้หุ่นยนต์แทนคน ป้องกันการแพร่ระบาด อาทิ การขนส่งยา อาหาร สื่อสาร ช่วยบรรเทาภาระงานของบุคลากรการแพทย์ ลดระยะเวลาที่ต้องใกล้ชิดผู้ติดเชื้อ
ดร.สาธิตกล่าวต่อว่า ขอขอบคุณเจ้าของกิจการและผู้ประกอบการโรงแรมจํานวนมากที่ได้แจ้งความประสงค์ให้ใช้พื้นที่ในการดูแลผู้ป่วย กระทรวงสาธารณสุข โดยกรมการแพทย์และกรมสนับสนุนบริการสุขภาพ จะเข้าไปดําเนินการตรวจสอบความพร้อมของพื้นที่หากได้มาตรฐานจะขึ้นบัญชีไว้ หากจําเป็นต้องใช้พื้นที่จะประสานไปยังโรงแรมเพื่อรองรับผู้ป่วยอีกทางหนึ่ง
“ในสถานการณ์ระบาดของโรคโควิด-19 ขณะนี้ ขอให้ทุกคนร่วมมือเปิดใจในการนําผู้ป่วยเข้ามารักษาในพื้นที่ ถ้าเราไม่ช่วยกัน หรือยอมรับผู้ป่วยมารักษา โรคก็อาจจะกลับมาที่ตัวเราได้” ดร.สาธิตกล่าว
****************************************** 24 มีนาคม 2563